26. desember

26. desember er 360. dagur ársins (361. á hlaupári) samkvæmt gregoríska tímatalinu. 5 dagar eru eftir af árinu. Annar í jólum.

 Atburðir 
 1277 - Nikulás 3. varð páfi.
 1606 - Leikrit William Shakespeare, Lér konungur, var frumflutt við bresku hirðina.
 1662 - Leikritið Kvennaskólinn eftir Moliére var frumsýnt.
 1687 - Meyjarhofið í Aþenu eyðilagðist að hluta í sprengingu þegar feneysk fallbyssukúla kveikti í púðurgeymslu sem Tyrkir höfðu sett þar upp.
 1825 - Desembristauppreisnin braust út í Rússlandi. Frjálslyndir herforingjar gripu til vopna gegn valdatöku Nikulásar 1. Rússakeisara en biðu ósigur gegn her ríkisstjórnarinnar.
 1836 - Suður-Ástralía varð sjálfstæð nýlenda Breta.
 1877 - Í Dómkirkjunni í Reykjavík var ekki hægt að messa vegna kulda. Tveimur árum síðar voru settir ofnar í kirkjuna.
 1898 - Marie og Pierre Curie gerðu opinbert að þau hefðu einangrað radín.
 1911 - Leikfélag Reykjavíkur frumsýndi Fjalla-Eyvind eftir Jóhann Sigurjónsson og var leikritið sýnt við metaðsókn um veturinn.
 1919 - Íþróttafélagið Hörður Hólmverji stofnað á Akranesi.
 1941 - Leikfélag Reykjavíkur frumsýndi Gullna hliðið eftir Davíð Stefánsson. Aðalleikarar voru Arndís Björnsdóttir og Brynjólfur Jóhannesson.
 1953 - Sjö systkini voru skírð samtímis í Fossvogskirkju, hið yngsta tveggja mánaða en hið elsta 6 ára.
 1956 - Þýska kvikmyndin Du darfst nicht länger schweigen, gerð eftir skáldsögu Kristmanns Guðmundssonar, Morgunn lífsins, var frumsýnd í Gamla bíói.
 1981 - Leikritið Hús skáldsins eftir Halldór Laxness var frumflutt og þá jafnframt lagið Maístjarnan eftir Jón Ásgeirsson. Lagið hefur verið vinsælt síðan.
 1982 - Tímaritið Time útnefndi tölvuna „mann ársins“.
 1984 - Íslenska kvikmyndin Gullsandur var frumsýnd.
 1986 - Lokaþáttur bandarísku sápuóperunnar Search for Tomorrow, sem hafði gengið í 35 ár, var sýndur á NBC.
 1990 - Slóvenía lýsti yfir sjálfstæði.
 1991 - Sovétríkin voru opinberlega leyst upp.
 1999 - Hvirfilbylurinn Lothar olli dauða 137 manna þegar hann gekk yfir Frakkland, Þýskaland og Sviss.
 2003 - Fyrsta greinin var skrifuð í íslenska hluta Wikipediu.
 2004 - Stór flóðbylgja skall á ströndum við Indlandshaf. Um 200.000 manns létu lífið í Taílandi, Indlandi, Srí Lanka, Maldíveyjum, Malasíu, Mjanmar, Bangladess og Indónesíu.
 2006 - Jarðskjálftinn í Hengchun 2006, sunnan við Taívan, olli 2 dauðsföllum og miklum skemmdum á sæstrengjum.
 2021 - Hitamet var slegið í Alaska þegar 19,4 gráðu hiti mældist á Kodiak-eyju.

 Fædd 
 1636 - Justine Siegemund, þýsk ljósmóðir (d. 1705).
 1791 - Charles Babbage, enskur stærðfræðingur (d. 1871).
 1872 - Norman Angell, breskur blaðamaður og Nóbelsverðlaunahafi (d. 1967).
 1889 - Gunnfríður Jónsdóttir, íslenskur myndhöggvari (d. 1968).
 1891 - Jón Þorleifsson, íslenskur myndlistarmaður (d. 1961).
 1893 - Maó Zedong, kínverskur leiðtogi (d. 1976).
 1909 - Oldřich Nejedlý, tékkóslóvakískur knattspyrnumaður (d. 1990).
 1934 - Richard Swinburne, breskur heimspekingur.
 1939 - Phil Spector, bandarískur upptökustjóri.
 1940 - Teruki Miyamoto, japanskur knattspyrnumaður (d. 2000).
 1942 - Einar Oddur Kristjánsson, íslenskur stjórnmálamaður (d. 2007).
 1943 - Jón Bjarnason, íslenskur stjórnmálamaður.
 1946 - Yusuke Omi, japanskur knattspyrnumaður.
 1949 - José Ramos-Horta, austurtímorskur stjórnmálamaður og Nóbelsverðlaunahafi.
 1960 - Temuera Morrison, nýsjálenskur leikari.
 1963 - Lars Ulrich, trommari (Metallica).
 1965 - Mazinho Oliveira, brasilískur knattspyrnumaður.
 1971 - Jared Leto, bandarískur leikari.

 Dáin 
 268 - Dýónísíus páfi.
 418 - Sosimus páfi.
 1241 - Klængur Bjarnarson (f. 1216).
 1302 - Valdimar Birgisson, fyrrverandi konungur Svíþjóðar (f. um 1240).
 1417 - Elinóra af Aragóníu, drottning Kýpur, kona Péturs 1. (f. 1333).
 1458 - Arthúr 3., hertogi af Bretagne (f. 1393).
 1530 - Babúr, stofnandi Mógúlveldisins (f. 1483).
 1624 - Simon Marius, þýskur stjörnufræðingur (f. 1573).
 1867 - József Kossics, slóvenskur rithöfundur (f. 1788).
 1914 - Halldór Jónsson, bæjarfulltrúi í Reykjavík (f. 1859).
 1931 - Sigurbjörg Þorláksdóttir, íslensk kvenréttindakona (f. 1870).
 1952 - Katrín Pálsdóttir, bæjarfulltrúi í Reykjavík  (f. 1889).
 1961 - Kristofer Uppdal, norskur rithöfundur (f. 1878).
 1966 - Guillermo Stábile, argentínskur knattspyrnumaúr og -þjálfari (f. 1905).
 1968 - Weegee, austurrískur ljósmyndari (f. 1899).
 1972 - Harry S. Truman, Bandaríkjaforseti (f. 1884).
 1985 - Dian Fossey, bandarískur dýrafræðingur (f. 1932).
 1992 - Sigríður Hagalín, íslensk leikkona (f. 1926)
 1997 - Jón Magnússon, knattspyrnumaður og formaður Knattspyrnufélagsins Fram og Fimleikafélags Hafnarfjarðar (f. 1911).
 1999 - Curtis Mayfield, bandarískur söngvari (f. 1942).
 2006 - Gerald Ford, Bandaríkjaforseti (f. 1913).
 2007 - István Sándorfi, ungverskur myndlistarmaður (f. 1948).
 2010 - Matthew Lipman, bandarískur heimspekingur (f. 1923).
 2010 - Teena Marie, bandarísk söngkona (f. 1956).

Flokkur:Desember